stanford-oval/wikipedia huggingface dataset:
Imeläkurjenherne
Levinneisyys

Imeläkurjenhernettä tavataan lähes koko Manner-Euroopassa Iberian niemimaata, Irlantia ja pohjoista Fennoskandiaa ja Pohjois-Venäjää lukuun ottamatta. Kasvia tavataan myös Kaukasuksella ja Turkissa. Yhdysvaltoihin laji on levinnyt ihmisen mukana.
Suomessa imeläkurjenhernettä tavataan luonnonvaraisena Lounais-Suomessa Kiskon ja Suomusjärven alueella. Tulokaslajina sitä on tavattu muun muassa Tampereelta, Porista ja Kotkasta. Uudeltamaalta laji tunnetaan Sipoonkorvesta.
Elinympäristö

Suomessa imeläkurjenherneen kasvupaikat ovat valoisissa metsissä, joihin se on mahdollisesti tuotu riistan rehukasvina. Muut kasvupaikat ovat lähinnä satamien painolastipaikkoja.
Käyttö

Imeläkurjenhernettä on ainakin Ruotsissa viljelty karjan ja hevosten rehuksi. Sitä lienee käytetty myös riistan rehukasvina.
Aiheesta muualla

Kasviatlas 2020: Imeläkurjenherneen levinneisyys Suomessa.
Palkoja ja siemeniä.
Jalkapallon naisten Euroopan-mestaruuskilpailut 1995

Vuoden 1995 jalkapallon naisten Euroopan-mestaruuskilpailut olivat kuudennet UEFA:n järjestämät naisten EM-kisat. Kisoissa ei pelattu varsinaista lopputurnausta vaan karsintalohkojen kahdeksan parasta joukkuetta pelasivat kaksiosaisilla otteluilla ratkaistut pudotuspelit. Finaali pelattiin yksiosaisena. Mestaruuden voitti Saksa.
Tulokset > Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |   Islanti |  2 |   |   |  |  |   |   |  |  |
|  |   Islanti |  2 |   |   |  |  |   |   |  |  |
|  |   Englanti |  4 |   |   |  |  |   |   |  |  |
|  |   Englanti |  4 |   |   |   Englanti |  2 |   |   |  |  |
|  |  |  |   |   |   Englanti |  2 |   |   |  |  |
|  |  |  |   |   |   Saksa |  6 |   |   |  |  |
|  |   Venäjä |  0 |   |   |   Saksa |  6 |   |   |  |  |
|  |   Venäjä |  0 |   |   |  |  |   |   |  |  |
|  |   Saksa |  5 |   |   |  |  |   |   |  |  |
|  |   Saksa |  5 |   |   |  |  |   |   |   Saksa |  3 |
|  |  |  |   |   |  |  |   |   |   Saksa |  3 |
|  |  |  |   |   |  |  |   |   |   Ruotsi |  2 |
|  |   Italia |  3 |   |   |  |  |   |   |   Ruotsi |  2 |
|  |   Italia |  3 |   |   |  |  |   |   |  |  |
|  |   Norja |  7 |   |   |  |  |   |   |  |  |
|  |   Norja |  7 |   |   |   Norja |  5 |   |   |  |  |
|  |  |  |   |   |   Norja |  5 |   |   |  |  |
|  |  |  |   |   |   Ruotsi |  7 |   |   |  |  |
|  |   Tanska |  2 |   |   |   Ruotsi |  7 |   |   |  |  |
|  |   Tanska |  2 |   |   |  |  |   |   |  |  |
|  |   Ruotsi |  3 |   |   |  |  |   |   |  |  |
|  |   Ruotsi |  3 |   |   |  |  |   |   |  |  |
Loppuottelua lukuun ottamatta tulokset ovat kahden ottelun yhteistuloksia.
Jasmine Fioren murha

Jasmine Fioren kuva, jonka poliisi julkaisi katoamisen jälkeen 17. elokuuta 2009.
Jasmine Fioren murha tapahtui 15. elokuuta 2009. Fiore (syntyjään Jasmine Lepore) oli kalifornialainen uimapukumalli. Hänen alaston  ruumiinsa löydettiin 15. syyskuuta 2009 kuristettuna ja tungettuna matkalaukkuun. Fioren jäänteet oli silvottu tunnistamisen estämiseksi; tutkijat onnistuivat lopulta selvittämään hänen henkilöllisyytensä hänen silikonirintojensa sarjanumeron perusteella. Kuollessaan Fiore oli 28-vuotias.
Hänen miehensä, entinen tosi-tv-kilpailija Ryan Alexander Jenkins oli ainoa epäilty. 23. elokuuta 2009 Jenkins löydettiin itsemurhan tehneenä kanadalaisesta hotellihuoneesta. Hän oli 32-vuotias.
Tausta

Fiore oli uimapukumalli ja näyttelijä, joka toimi usein myös body painting -mallina. Hän esiintyi Las Vegasin kasinoilla. Hän oli näytellyt myös aikuisviihdemainoksissa ja oli aikaissa avata oman kuntosalinsa.
Tausta > Avioliitto

Fiore tapasi kanadalaissyntyisen Ryan Jenkinsin Las Vegasin kasinolla pian sen jälkeen, kun Jenskins oli osallistunut VH1-kanavalla esitettyyn tosi-tv-ohjelmaan Megan Wants a Millionaire, jossa nainen etsii itsellen varakasta miestä. Kaksi päivää myöhemmin – 18. maaliskuuta 2009 – pari avioitui Las Vegas Stripissa.
Jenskinsin rikosrekisteristä käy ilmi, että häntä syytettiin kesäkuussa 2009 Clarkin piirikunnassa tapahtuneesta Fioreen kohdistuneesta väkivallasta.  Travis Heinrich, joka oli paikalla, kertoi Jenkinsille ja Fiorelle tulleen kiistaa Fioren ystävyydestä Heinrichiin, jonka johdosta Jenkins löi Fiorea, joka putosi läheiseen uima-altaaseen. Jenkinsin oikeudenkäynnin oli määrä alkaa joulukuussa.[lähde? ]
Fioren äiti Lisa Lepore väittää, että nämä kaksi taistelivat usein ja että Jenkins oli kateellinen Fioren ystävyyssuhteista entisiin poikaystäviinsä. Ryan Jenkinsin isä Dan Jenkins sen sijaan kertoo Fioren olleen poikansa ainoa ystävä Kaliforniassa ja hänen voineen kadota päiväkausiksi ja valehdella siitä pojalleen.
IZombie

| iZombie |
| --- | --- |

Tyyli:   komedia  draama  rikos  kauhu 
Kestoaika:  42 minuuttia
Perustuu:  Chris Robersonin ja Michael Allredin sarjakuvaan iZombie
Pääosissa:   Rose McIver  Malcolm Goodwin  Rahul Kohli  Robert Buckley  David Anders  Aly Michalka 
Alkuperämaa:  Yhdysvallat
Alkuperäiskieli:  englanti
Verkko:   The CW
Esitetty:  17. maaliskuuta 2015 –  1. elokuuta 2019
Tuotantokausia:  5
Jaksoja:  71
Tunnuskappale:  ”Stop, I’m Already Dead” – Deadboy & the Elephantmen
Tuotanto
Tuottaja(t):   Scott Graham  Jae Marchant 
Vastaava(t) tuottaja(t):   Dan Etheridge  Diane Ruggiero  Danielle Stokdyk  Rob Thomas  Dean Lorey 
Ohjaaja(t):  Rob Thomas
Käsikirjoittaja(t):  Rob Thomas
Säveltäjä(t):  Josh Kramon
Tuotantoyhtiö(t):  The CW
Aiheesta muualla
Virallinen sivusto
IMDb 
iZombie on yhdysvaltalainen yliluonnollinen draamakomediasarja, joka alkoi The CW -kanavalla maaliskuussa 2015. Sarja perustuu löyhästi samannimiseen sarjakuvaan, jonka ovat luoneet Chris Roberson ja Michael Allred. Sarja kertoo Olivia ”Liv” Mooresta, joka muuttuu verilöylyksi kääntyneiden bileiden seurauksena zombiksi ja joutuu hylkäämään entisen elämänsä menestyvänä lääkäriharjoittelijana. Hän saa uuden työn ruumishuoneelta, missä hän pystyy tyydyttämään tarpeensa syödä aivoja. Liv ryhtyy yhteistyöhön poliisin kanssa, sillä aivojen syömisen sivuvaikutuksena zombit oppivat kuolleilta kykyjä ja saavat näkyjä heidän viimeisiltä hetkiltä, mistä on hyötyä murhatutkimuksissa.
Sarjan finaalijakso esitettiin yhdysvalloissa elokuussa 2019.
Juoni > 1. tuotantokausi

Seattlelaisen lääkäriharjoittelija Olivia ”Liv” Mooren elämä tuntuu olevan täydellistä, kunnes hän eräänä kohtalokkaana iltana osallistuu työkaverinsa kehottamana bileisiin, jotka saavat verisen käänteen. Liv herää seuraavana aamuna rannalta ruumispussista, ja päällimmäisenä hänen mielessään on tarve syödä ihmisaivoja. Livin elämä muuttuu kertaheitolla ja hän siirtyy tekemään töitä oikeuslääkärinä ruumishuoneelle, missä hän saa toteutettua myös uuden elämänsä ruokavalion. Sarjan alkaessa Livin zombiksi muuttumisesta on kulunut viisi kuukautta. Hänen perheensä ihmettelee Livin outoa muutosta. He eivät ymmärrä miksi Liv purki kihlauksensa Majorin kanssa eikä Liv luonnollisesti voi selittää sitä heille. Hänen pomonsa Ravi on pitkään epäillyt Livin olevan zombi ja pian Liv jää hänelle kiinni mutustellessaan aivonpalasia television ääressä. Ravi haluaa ehdottomasti ottaa Livistä kokeita selvittääkseen zombiuden syyn ja keksiä siihen ehkä parannuskeinon. Aina syödessään jonkun uhrin aivoja, Liv saa tältä muistoja, unia ja joitakin luonteenpiirteitä. Niiden kykyjen avulla hän aloittaa auttamaan murhayksikössä toimivaa Clivea, jolle hän uskottelee olevansa meedio. Kuvioihin astuu myös toinen zombi, Blaine. Siihen asti Liv on uskonut olevansa ainoa laatuaan. Blainella vain ei taida olla niin puhtaat jauhot pussissaan kuin voisi luulla. Major työskentelee nuorten keskuksessa ja alkaa ihmetellä mihin nuoret katoavat yksi kerrallaan ja hän päättää tutkia tilannetta omin päin, huonoin seurauksin. Liv ihastuu myös kauden aikana charmanttiin zombimieheen sekä joutuu moneen kiperään tilanteeseen tutkiessaan murhia kykyjensä avulla. Hän paljastaa myös kämppikselleen Peytonille olevansa zombi, mutta ei saa toivomaansa reaktiota. Blaine perustaa yrityksen, joka myy aivoja zombeille ja Major tekee kaikkensa tuhotakseen miehen aikeet. Kausi huipentuu mittavaan ammuskeluun ja räjähdykseen, josta myös Livin veli saa osansa. Sairaalassa Livin äiti vaatii naista luovuttamaan veljelleen verta, mutta Liv kieltäytyy koska se olisi mahdotonta.
Juoni > 2. tuotantokausi

Kausi alkoi 6. lokakuuta 2015.
Näyttelijät

| 0 | 1 | 2 |
| --- | --- | --- |
|   Rose McIver   | … |   Olivia Moore   |
|   Malcolm Goodwin   | … |   Clive Babineaux   |
|   Rahul Kohli   | … |   Ravi Chakrabarti   |
|   Robert Buckley   | … |   Major Lilywhite   |
|   David Anders   | … |   Blaine DeBeers   |
|   Aly Michalka   | … |   Peyton Charles   |
|   Hiro Kanagawa   | … |   Komisario Suzuki   |
|   Bradley James   | … |   Lowell Tracey   |
|   Molly Hagan   | … |   Eva Moore   |
Tuotanto

iZombien ensimmäinen tuotantokausi koostuu 13 jaksosta, ja kausi saatiin päätökseen 9. kesäkuuta 2015. Toinen kausi sai ensi-iltansa 6. lokakuuta 2015. Marraskuussa toista kautta päätettiin pidentää 13 jaksosta 19:ään. Maaliskuussa 2016 sarjalle tilattiin kolmas tuotantokausi. 10. toukokuuta 2017 The CW tilasi sarjalle neljännen kauden, jonka esittäminen alkaa 26. helmikuuta 2018.
The CW tilasi sarjalle viidennen ja viimeisen kauden, jonka esittäminen alkoi 2. toukokuuta 2019 ja päättyi 1. elokuuta 2019.
Aiheesta muualla

iZombie Internet Movie Databasessa (englanniksi)
iZombie (TV Series) Filmaffinity. (englanniksi)
Jean-Noel Mustonen

| Jean-Noel Mustonen> Henkilötiedot |
| --- | --- |
Syntynyt: 17. maaliskuuta 1974 (ikä 50)  St. Raphaël, Ranska
Ammatti:  elokuvaaja ja musiikkivideokuvaaja
Ohjaaja
Aktiivisena:  2000–
Aiheesta muualla
www.jeannoel.net
IMDb 
Elonet
Jean-Noel Mustonen (tunnetaan myös nimellä Jean-Noël Mustonen, s. 17. maaliskuuta 1974 St. Raphaël, Ranska) on suomalainen elokuvaaja ja musiikkivideokuvaaja.
Mustonen valmistui vuonna 2000 Tampereen ammattikorkeakoulusta viestinnän koulutusohjelmasta. Sen jälkeen hän on kuvannut viisi lyhytelokuvaa ja 70 musiikkivideota. Hän on tehnyt myös mainoskuvauksia. Mustonen on ollut kuvaajana muun muassa Lordi-lyhytfilmin The Kin tehneessä työryhmässä (2004) ja toimi kuvaajana myös Pete Riskin ohjaaman, vuonna 2008 valmistuneen kauhuelokuvan Dark Floors työryhmässä.
Mustonen on ollut työryhmissä kuvaajana muun muassa Apulannan, CMX:n, Killern, Lordin, PMMP:n, Discon, Don Johnson Big Bandn ja Negativen musiikkivideoissa.
Mustonen sai vuoden 2003 Muuvi-musiikkivideokilpailussa erikoismaininnan kuvauksesta. Samana vuonna palkittiin kultaisella Muuvilla Tommi Pietiläisen ohjaama musiikkivideo The Crash -yhtyeen kappaleesta "Still Alive". Mustosen toimi siinä kuvaajana.
Mustonen on Suomen Elokuvaajien Yhdistyksen jäsen.
Aiheesta muualla

Jean-Noel Mustosen kotisivut (englanniksi)
Jean-Noel Mustonen Elonetissä.
Jean-Noel Mustonen Internet Movie Databasessa. (englanniksi)
Jaapikat

| Jaapikat |
| --- | --- |
 Rantajaapikan mikroskooppisia piirteitä: a – rihmoja; b – basidioita; c – kystidejä; d – itiöitä.
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Jaapiales  Manfr. Binder, K.H. Larss. & Hibbett 2010
Heimo::  Jaapiaceae  Manfr. Binder, K.H. Larss. & Hibbett 2010
Suku::  Jaapikat Jaapia  Bres. 1911
Katso myös
   Jaapikat Wikispeciesissä  
Infobox OKVirheellinen NIMI-arvo: 
Jaapikat (Jaapia) on orvakoita sisältävä sienisuku. Se on heimonsa ja lahkonsa ainoa suku. Jaapikoita on kaksi lajia: rantajaapikka (Jaapia argillacea) ja okrajaapikka (Jaapia ochroleuca).
Kuvaus

Jaapikoiden resupinaattiset itiöemät ovat pehmeät, ohuet ja reunastaan epämääräiset. Rihmastorakenne on monomiittinen, ja rihmat ovat sinkilälliset. Selkeästi esiin työntyvät kystidit ovat sylinterimäiset, tyvestä paksuseinäiset ja kärkeä kohti ohenevat. Basidiot ovat 4-itiöiset. Molemmilla lajeilla on enemmän tai vähemmän sukkulamaiset itiöt, mutta okrajaapikalla itiöiden leveys vaihtelee huomattavasti. Itiöt ovat sileät ja vanhemmiten paksuseinäiset.
Levinneisyys

Jaapikat ovat ilmeisesti harvinaisia mutta laajalle levinneitä sieniä. Niitä on havaittu Euroopasta, Aasiasta, Afrikasta sekä Pohjois- ja Etelä-Amerikasta. Kumpikin laji on Suomessa elinvoimainen.
Ekologia

Jaapikat ovat puun lahottajia.
Taksonomia

Giacomo Bresadola kuvasi Jaapia-suvun vuonna 1911, jolloin se sisälsi vain rantajaapikan (Jaapia argillacea). Suvun nimi tulee saksalaisen kasvitieteilijän Otto Jaapin (1864–1922) nimestä. Myöhemmin sukuun alettiin lukea myös okrajaapikka (Jaapia ochroleuca), joka oli aiemmin luokiteltu jauhokesiköihin (Coniophora). Vielä tämän jälkeen jaapikoita pidettiin jauhokesiköiden sukulaisina, ja jotkin tutkijat luokittelivat molemmat suvut Coniophoraceae-heimoon. Fylogeneettisten tutkimusten myötä on kuitenkin käynyt ilmi jaapikoiden eristynyt sijainti muihin orvakoihin nähden. Tästä syystä jaapikat siirrettiin vuonna 2010 omaan Jaapiaceae-heimoonsa ja Jaapiales-lahkoonsa.
Ja’net DuBois

Ja'net DuBois
Ja'net DuBois (k. 17. helmikuuta 2020) oli yhdysvaltalainen näyttelijä, joka näytteli elokuvassa Charlien enkelit: Kurvit suoriksi herra Bosleyn äitiä.
Jerzy Braun

Jerzy Braun
Jerzy Braun (1. syyskuuta 1901 Dabrowa Tarnówska – 17. lokakuuta 1975 Rooma) oli puolalainen poliitikko, kirjailija ja teologi. Hänet tunnetaan muun muassa jo 17-vuotiaana kirjoittamastaan partiolaulusta, jota suomeksi lauletaan sanoilla ”Meill’ on metsässä nuotiopiiri...”.
Braun syntyi virkamiesperheeseen ja kiinnostui partioliikkeestä jo oppikoulussa. Partionjohtajana Tarnówissa hän kirjoitti tunnetun laulunsa. Sen jälkeen hän opiskeli Jagellon yliopistossa Krakovassa kunnes joutui Puolan ja Neuvosto-Venäjän väliseen sotaan vuonna 1920. Hän kirjoitti 1920-luvulla muitakin partiolauluja, runokokoelmia, romaaneja ja näytelmiä. 1930-luvulla hänestä tuli messianismiksi kutsutun kristillisen filosofian puolestapuhuja. Toisen maailmansodan aikana Braun taisteli vastarintaliikkeessä sekä saksalaisia että neuvostomiehittäjiä vastaan ja sai vuonna 1951 jälkimmäisestä elinkautisen vankeustuomion. Hänet armahdettiin huonon terveydentilan takia ja rehabilitoitiin vuonna 1958. Vuodesta 1966 kuolemaansa 1975 asti hän asui Roomassa ja työskenteli Vatikaanin radiolle ja Osservatore Romano -sanomalehdelle.
Iso-Tuhkuri

| Iso-Tuhkuri |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°59′25″N, 23°33′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  Tuhkurinoja 
Järvinumero:  35.352.1.015
Mittaustietoja
Pinnankorkeus:  175,3 m  
Rantaviiva:  1,058 km  
Pinta-ala:  4,608 ha  
Saaria:  ei saaria 
 fiIso-Tuhkuri 
Iso-Tuhkuri  on Pirkanmaalla Ylöjärvellä Riuttasten kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 4,6 hehtaaria ja se on 500 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Työtönjoen–Pitkäjärven alueeseen (35.352) se kuuluu. Järven vedenpinnan korkeus on 175,3 metriä mpy.
Jennifer Quinn

| Jennifer Quinn |
| --- | --- |

Henkilötiedot
Muut nimet:  Jennifer J. Quinn
Kansalaisuus:   Yhdysvallat
Ammatti:  matemaatikko
Muut tiedot
Koulutus: University of Washington Tacoma
Jennifer J. Quinn on yhdysvaltalainen matemaatikko, joka on erikoistunut kombinatoriikkaan. Quinn työskentelee University of Washington Tacoma-yliopistossa ja kuuluu Mathematical Association of America-hallintoneuvostoon. Vuodesta 2004 vuoteen 2008 Quinn toimi Math Horizons-nimisen aikakauslehden päätoimittajana.
Käännös suomeksi
Jaškul

| Яшкуль, Jaškul |
| --- | --- |
 Яшкуль, Jaškul
 Koordinaatit: 46°10′10″N, 45°20′34″E 
Valtio:  Venäjä
Tasavalta:  Kalmukia
Piiri:  Jaškulin piiri
Kaupunkityyppinen taajama:  v:een 1992 asti
Hallinto:  
 – Asutustyyppi:  Kylä
 – Hallinnon tyyppi:  Kylä
Väkiluku (2002):  7 399
Aikavyöhyke:  UTC+3
 – Kesäaika:  UTC+4
Postinumero:  359187
Suuntanumero(t):  +7 84746
 Jaškulin piirin hallinnollinen keskus 
Infobox OKVirheellinen NIMI-arvo: 
Jaškul (kalmukiksi  ja ven. Яшкуль) on kylä Jaškulin piirissä Kalmukiassa Venäjällä. Vuonna 2002 Jaškulissa oli 7 399 asukasta. Jaškul on Jaškulin piirin hallinnollinen keskus. Jaškul oli kaupunkityyppinen taajama vuoteen 1992 asti.
Jatkuva toimitus

Jatkuva toimitus (engl. continuous delivery) on ohjelmistotuotannon menetelmä tietokoneohjelmiston kehityksessä, joka esiintyy DevOps-kehityksen yhteydessä. Menetelmä tähtää julkaisusyklien lyhentämiseen automatisoimalla ohjelmiston testaamista ja hyväksyntää. Menetelmä sisältää suuren joukon asioita hyväksyntätestaamisesta julkaisun ja konfiguraation sekä muutosten hallintaan.
Jatkuva toimitus ei ole sama asia kuin automaattinen asentaminen tuotantoon (engl. continuous deployment).
Aiheesta muualla

Towards Continuous Integration and Continuous Delivery in the Automotive Industry (PDF) (englanniksi)
Joan Moreno

| Mitalit> Maa:   Espanja.Miesten ratamelonta.EM-kilpailut  | Mitalit> Maa:   Espanja.Miesten ratamelonta.EM-kilpailut  | Mitalit> Maa:   Espanja.Miesten ratamelonta.EM-kilpailut  | Maa:   Espanja> Miesten ratamelonta. |
| --- | --- | --- | --- |
|  Kultaa | Poznań 2021 | C-1, 200 m |  |
Joan Antoni Moreno (s. 4. huhtikuuta 2000) on espanjalainen ratameloja. Hän saavutti Poznańin EM-kilpailuissa 2021 Euroopan-mestaruuden 200 metrin kanadalaisyksikössä ajalla 40.770.
Jaïro Riedewald

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. syyskuuta 1996 (ikä 28)
Syntymäpaikka:  Haarlem, Alankomaat
Pelipaikka: puolustaja
Seura
Seura:  Royal Antwerp
Junioriseurat
:  Ajax
Seurat
| Vuodet | Seura | O | (M) |
| 2013–2017 |  Ajax | 63 | (2) |
| 2013–2017 | →  Jong Ajax | 23 | (1) |
| 2017– |  Crystal Palace | 71 | (2) |
Maajoukkue
| 2015 |  Alankomaat | 3 | (0) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2023.  Maajoukkueuran tilastot päivitetty 23. kesäkuuta 2023.
Jaïro Riedewald (s. 9. syyskuuta 1996 Haarlem, Alankomaat) on alankomaalainen jalkapalloilija, pelipaikaltaan puolustaja. Hän edustaa Belgian Jupiler Pro Leaguessa pelaavaa Royal Antwerpia.
Riedewald teki ensiesiintymisensä Eredivisiessä 22. joulukuuta 2013, kun Ajax voitti vierasottelussa Roda JC:n 2–1. Hän tuli kentälle 80. minuutilla Christian Poulsenin tilalle ja nosti 88. minuutilla ja lisäajan toisella minuutilla tekemillään kahdella maalilla Ajaxin tappioasemasta voittoon. Yhteensä Riedewald pelasi kaudella 2013–2014 viisi Eredivisien ottelua, joista kolmessa hän oli avauskokoonpanossa. Lisäksi hän pelasi kauden aikana seuran Eerste divisiessä pelaavassa kakkosjoukkueessa Jong Ajaxissa kymmenen ottelua, joissa kaikissa täydet minuutit.
Riedewald siirtyi heinäkuussa 2017 englantilaisseura Crystal Palaceen yhdeksän miljoonan euron siirtosummalla. Eniten vastuuta hän on saanut kaudella 2020–2021, jolloin hän pelasi 33 valioliigaottelua ja teki toistaiseksi ainoat valioliigamaalinsa, yhden lokakuussa Fulhamia ja yhden helmikuussa Newcastle Unitedia vastaan.
Riedewald on pelannut Alankomaiden eri ikäluokkien juniorimaajoukkueissa. Alankomaiden A-maajoukkueessa hän on pelannut kolme EM-karsintaottelua syksyllä 2015.
Saavutukset

Eredivisien mestaruus: 2013–2014
KNVB-cupin toinen sija: 2013–2014
Alankomaiden supercupin toinen sija: 2014–2015
Jehuda Leib Gordon

| Jehuda Leib Gordon |
| --- | --- |

Henkilötiedot
Syntynyt: 1830 Vilna, Liettua
Kuollut: 1892 (61–62 vuotta) Pietari, Venäjä
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
Jehuda (Judah) Leib Gordon(ven.Лев Осипович Гордон,Lev Osipovits Gordon) 1830 Vilna, Liettua – 1892 Pietari, Venäjä) oli liettualaissyntyinen juutalainen kirjailija, toimittaja ja opettaja. Hän oli valistusliikkeen johtohenkilöitä.
Gordonin esimmäisissä teoksissa aiheet olivat peräisin Raamatusta, mutta tarinat saivat romanttisen sävyn. Hän kirjoitti myös yhteiskunnallisista aiheista, ja näistä teoksista merkittävin on naisten oikeuksia käsittelevä teos Qoso Šel jod (1876). Hän joutui keisarin valtaa arvosteltuaan karkotukseen Aunukseen, jossa hän kirjoitti 1879 kansallisen heräämisen henkeä heijastelevan teoksen.
Aiheesta muualla

Kuvia tai muita tiedostoja aiheesta Jehuda Leib Gordon Wikimedia Commonsissa
Jammun ja Kashmirin konflikti

Jammun ja Kashmirin konflikti on Intian hallituksen ja kashmirilaisten separatistien välinen konflikti. Jotkut ryhmät haluavat Kashmirista itsenäisen ja toiset haluavat liittää sen Pakistaniin. Konfliktissa on vahvoja islamistisia elementtejä. Monet separatistiryhmät ovat tunnistautuneet jihadistiliikkeiksi ja saavat tukea jihadistiliikkeiltä.
Konfliktin juuret ovat kiistassa alueen autonomiasta. Demokraattinen kehitys oli rajoitettua Kashmirissa 1970-luvulle asti. Vuonna 1988 separatistiliikkeet saivat paljon kannatusta Kashmirin asukkailta. Heinäkuussa 1988 Intian hallitukseen kohdistuneet mielenosoitukset, lakot ja hyökkäykset aloittivat konfliktin. Konfliktissa on kuollut tuhansia ihmisiä, mukaan lukien siviilejä.
Intia on syyttänyt Pakistania mujahidinien kouluttamisesta ja tukemisesta. Vuonna 2015 entinen presidentti Pervez Musharraf tunnusti Pakistanin tukeneen separatisteja 1990-luvulla.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Insurgency in Jammu and Kashmir
Iso-Täysiä

| Iso-Täysiä |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°08′27″N, 25°45′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskujoki:  Täysiänjoki Ylä-Keiteleeseen 
Järvinumero:  14.439.1.001
Mittaustietoja
Pinnankorkeus:  101,2 m  
Pituus:  1,3 km  
Leveys:  190 m  
Rantaviiva:  2,494 km  
Pinta-ala:  10,622 ha  
Tilavuus:  0,0001796 km³ 
Keskisyvyys:  1,69 m  
Suurin syvyys:  4,9 m  
Saaria:  ei saaria 
 fiIso-Täysiä 
Iso-Täysiä tai Täysiänjärvi on Keski-Suomessa Viitasaarella  Taimoniemen lähellä sijaitseva järvi.
Maantietoa

Järvi on 1,3 kilometriä pitkä, 190 metriä leveä, ja sen pinta-ala on 10,6 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 179 600 kuutiometriä. Sen keskisyvyys on 1,7 metriä ja suurin syvyys on 4,9 metriä. Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Täysiänjoen valuma-alueeseen (14.439) se kuuluu. Järven vedenpinnan korkeus on 101,2 metriä mpy.
Johann Altfuldisch

Johann Altfuldisch (11. marraskuuta 1911 Brückenau, Saksa – 28. toukokuuta 1947 Landsberg am Lech, Baijeri, Saksa) oli saksalainen kansallissosialisti, SS-mies ja sotarikollinen toisen maailmansodan aikana natsi-Saksassa. Arvoltaan hän oli SS-Obersturmführer.
Altfuldisch kuului Mauthausenin keskitysleirin johtoon, ja hän toimi leirin keskiosan varapäällikkönä. Hän oli kansallissosialistisen puolueen varhainen kannattaja ja liittyi SS:ään. Vuodesta 1936 hän työskenteli Sachsenhausenin keskitysleirissä. 1938 hän liittyi Waffen-SS:ään. Hän palveli 1938–1945 Mauthausenin keskitysleirin toiseksi korkeimpana upseerina. Sodan jälkeen hän joutui yhdysvaltalaisten sotavankeuteen. Hänet tuomittiin kuolemaan sotarikoksista Dachaun oikeudenkäynnissä, sillä todistajien mukaan hän ei vain ollut antanut tappokäskyjä vaan surmasi itse henkilökohtaisesti leirivankeja. Hänet hirtettiin Landsbergin vankilassa vuonna 1947.